Aquesta ha destacar pel ressò als mitjans internacionals\nMostra de València a la seua 34 edició -EPDA\nMostra de ValènciaCinema del Mediterrani, que diumenge passat va tancar la 34 edició, ha registrat un total de 10.705 espectadors, 1.500 més que l'any passat. Un festival que va tornar en 2018 amb l'objectiu de recuperar el seu paper de referent per als amants del cinema a través d'una proposta audiovisual cuidada i dinàmica, que l'ha convertit en un espai de reflexió per a repensar el Mediterrani.\n"S'han complit àmpliament les nostres expectatives i ja, en esta segona edició des del seu retorn, podem parlar de la plena consolidació de Mostra de València" apunta Gloria Tello, regidora de Patrimoni Cultural de l'Ajuntament de València. Les xifres així ho demostren.\nUna edició que va augmentar la seua oferta de pel·lícules, així com dels diferents espais en els quals s'ha desenvolupat el festival: els Cines Babel, la Filmoteca, la Fundació Bancaixa, la seu de l'SGAE, el Palau de Congressos i el Teatre Principal. Amb una Secció Oficial que va comptar amb 12 produccions inèdites procedents de països com ara França, Líbia, Egipte, Grècia, Turquia o Albània, i una Secció Informativa que va presentar 15 llargmetratges. També s'ha produït un increment en el nombre de convidats, ja que totes les pel·lícules de la Secció Competitiva, i moltes de la Informativa, han estat acompanyades pels seus responsables.\nEsta aposta pel cinema mediterrani continua sent valenta i necessària. "Estem especialment satisfets de l'acollida que ha rebut la secció a competició, valorada de manera molt positiva per mitjans tant locals com nacionals i internacionals", ha explicat el director de programació de Mostra de València, Eduardo Guillot. En la seua opinió, el públic ha respost a la proposta artística del festival, i ha destacat també "l'excel·lent resposta del públic a les produccions valencianes".\nD'altra banda, el festival ha fet un important pas en el desenvolupament de les seues activitats formatives. A la proposta de Mostra dels Instituts, en la qual han participat més de 1.300 alumnes -500 més que en l'edició anterior-, cal sumar les tres masterclasses en col·laboració amb Fundació Bancaixa, el llibre i la jornada acadèmica al voltant de la figura de Guy Debord, realitzats amb la Universitat de València.\nL'edició 2019 de la Mostra ha destacat també per la creixent presència del festival en mitjans internacionals, que han acollit amb especial interés el cicle 'La revolució de la dona al cinema egipci', que va comptar amb la presència a València de diverses directores i una taula redona al voltant de la figura de la dona al cinema àrab.


'Dolor y gloria', de Pedro Almodóvar | Diari Maresme\nPer Joan Millaret , a Crítica 27 de Mar de 2019\nPedro Almodóvar ens presenta a ‘Dolor y gloria’ a Salvador Mallo (Antonio Banderas), un cineasta assetjat per múltiples dolors i patiments, la figura del creador en crisis, sense ganes de torna a dirigir. La reposició d’un film seu antic, esdevingut un clàssic modern, l’empeny a posar-se en contacte amb el protagonista principal, Alberto Crespo (Asier Etxendia), amb qui va deixar de parlar-se després de l’estrena, anys enrere.\nEs tracta d’un film tàcitament autobiogràfic, amb un Antonio Banderas que sembla metamorfosat en el mateix Almodóvar, des de l’aspecte físic a la pròpia indumentària. Almodóvar basteix una operació metacinematogràfica, cinema dins del cinema, a partir d’un relat calidoscòpic sustentat en una intersecció de títols, des de ‘La ley del deseo’ a ‘La mala educación’. També arriba ben farcit de preocupacions pròpies, transversals en tota la seva obra, així com tributs diversos, entre altres, a Chavela Vargas.\nA ‘Dolor y gloria’ predomina bàsicament la intenció de passar comptes amb el passat. En aquest film confessionari, Salvador du a terme un exercici memorialista, ben bé de caire redempcional, per exorcitzar els seus dimonis. Així un text seu, i apropiat per l’actor Alberto, farà que quan sigui representat recuperi un personatge estimat, un antic amor de joventut dels anys moguts i agitats de ‘La movida’, Federico (Leonardo Sbaraglia).\nEn aquest procés de reescriptura vital, Antonio sublima tot el que va referència a la seva infantesa al poble manxec de Paterna. I en aquesta etapa primera evocada, amb una Penélope Cruz com a nova figura maternal, es revela el naixement del seu primer desig, la seva pulsió homosexual. Al·ludeix també al seu pas pel seminari. I referma l’amor profés a la mare ja gran (Julieta Serrano), a qui cuida a casa a Madrid abans de morir.\n‘Dolor y gloria’ funciona com un bonic mosaic narratiu que conté fins i tot escenes animades i uns crèdits que juguen amb l’abstracció. Un film que compta amb un treball extraordinari d’Antonio Banderas, alter ego d’Almodóvar, i que destaca per la sinceritat que desprèn tot plegat. Cal valorar la contenció en la sobreexposició personal, despullada de petulància i narcisisme. Així com la coherència i homogeneïtat del conjunt, tot esporgant la seva debilitat per les ocurrències, extravagàncies o sortides de to. El film més rodó d’Almodóvar en temps.


‘Preinfant’, un servei d’acompanyament per a joves embarassades - Social.cat\n‘Preinfant’, un servei d’acompanyament per a joves embarassades\nABD té un web on es poden fer consultes en línia i un telèfon de suport a disposició de les adolescents\nDilluns, 15 d'agost de 2016 | 05:00 h\nL’organització ABD, amb el suport del Departament de Treball, Afers Socials i Famílies, compta amb un portal web d'acompanyament: ‘Preinfant’. Es tracta d’un servei adreçat a joves i adolescents durant l’embaràs, en el moment del part i durant la criança del nadó fins als tres anys de vida.\nAquesta eina 2.0 ofereix diferents recursos i atenció individual a noies d’entre 14 i 21 anys a través de la consulta en línia o el telèfon de suport i també compta amb un servei específic dedicat a les seves famílies i un altre dedicat a professionals de l’àmbit educatiu, de la salut o vinculats als serveis socials.\nSegons l’associació, però, l’objectiu de la web és principalment ser un espai interactiu d'intercanvi d'experiències entre joves i adolescents. A més, ‘Preinfant’ vol ser un lloc de trobada on els professionals puguin compartir bones pràctiques en l'abordatge de la maternitat adolescent i jove.\nDues campanyes solidàries en el marc de la plataforma 'Preinfant'\nDins del programa de 'Preinfant', ABD organitza diverses accions i campanyes de captació de fons per assegurar que els nadons tenen cobertes les seves necessitats bàsiques. Actualment, l'entitat té dues iniciatives en marxa.\nLa primera porta per lema 'Comencem l'Escola Bressol'. El proper mes de setembre nens i nenes de 14 famílies de 'Preinfant' començaran l'Escola Bressol, fet que implica una llarga llista de materials. La situació econòmica de les famílies ateses per 'Preinfant' fa que sigui difícil per a elles fer front a la despesa que suposa comprar tot aquest material. Per això, des d'ABD s'ha iniciat una campanya que té com objectiu recollir fons que es destinaran a la compra d'aquests materials.\nLa segona, és 'Teaming Preinfant', i es tracta d'una col·laboració regular amb la plataforma 'Preinfant'. Teaming permet fer microdonacions mensuals (1 euro al mes) a la causa que escolli l'internauta. El grup de 'Teaming Preinfant' té com objectiu crear un fons que cobreixi les necessitats bàsiques dels bebés i les seves mares, com ara tenir a la seva disposició productes d'higiene, bolquers, o bé canastretes, entre altres.h\nABD: més de 30 anys al servei de les persones\nL’Associació Benestar i Desenvolupament (ABD) és una ONG declarada d'Utilitat Pública que té els seus orígens a la dècada dels vuitanta. Desenvolupa més de 65 serveis i programes que donen resposta a tots aquells processos que generen situacions de vulnerabilitat o d'exclusió social. També es dedica a l'atenció de les persones en les seves trajectòries vitals, prevenint situacions de fragilitat social i atenent les seves necessitats i les del seu entorn més pròxim.


El paper de les emocions - Gesop\nEnquesta eleccions de Catalunya.\nL’enquesta que El PERIÓDICO presenta aquests dies ha estat realitzada en un context d’alta tensió i estrès de la societat catalana. El treball de camp va començar el dilluns 16 d’octubre, després de la primera carta de Puigdemont a Rajoy, i es va acabar el dijous 19, després de la segona i l’anunci de l’aplicació de l’article 155. Entremig, es va produir la detenció dels líders de l’ANC i Òmnium, Sànchez i Cuixart. L’angoixa de la situació es posa de manifest en les respostes dels ciutadans, pensin el que pensin. L’opinió continua polaritzada com, de fet, ho ha estat d’ençà que es va iniciar el procés el 2012. Aquest cop, a més, es detecta també un augment de la tensió, constatada en moltes de les variables de l’estudi. Es reflecteix, per exemple, en l’interès que el 80% d’entrevistats mostra per l’actualitat política, el percentatge més alt de tota la sèrie de què es disposa. […]\nArticle publicat a EL PERIÓDICO DE CATALUNYA el 23 d’octubre de 2017.\nprevious post: A l’equador del mandat\nnext post: S’entreveuen canvis


Infraccions recollides a la Llei de la caça, comporten una multa de 2.000 euros i la suspensió de la llicència • TOTS ELS PIRINEUS · França, Espanya, Andorra\n20.09.2021 Les notícies, Notícies d'Andorra, Societat\nLa setmana de la caça de l’isard 2021 a Andorra s’ha tancat aquest passat diumenge amb un total de 150 captures de les 165 que s’havien autoritzat. Això suposa que s’han acabat caçant el 90,9% dels exemplars permesos, una xifra lleugerament superior a les dades registrades l’any passat quan es van abatre el 83,4% dels isards autoritzats.\nLa setmana de la caça d’enguany va començar el passat diumenge 12 de setembre i ha finalitzat aquest diumenge dia 19 amb la participació de 601 caçadors agrupats en un total de 57 colles. Durant tota la setmana s’han obert un total de 3 expedients sancionadors per infraccions recollides a la Llei de la caça. Una de les infraccions ha estat molt greu per transportar un isard abatut sense la corresponent anella.\nLa negligència constatada, que es troba en fase d’instrucció, comporta una multa de 2.000 euros, la suspensió de la llicència i la inhabilitació per obtenir-la durant tres anys. Una altra infracció ha estat de caràcter greu per caçar fora dels dies hàbils corresponents dins del període establert.\nL’atestat també es troba en fase d’instrucció amb una possible multa de mil euros, suspensió de la llicència de caça i la inhabilitació per obtenir-la durant un any. L’últim atestat ha estat per una falta lleu, per no portar la documentació obligatòria.\nD’altra banda, s’han recollit 109 mostres de melsa dels isards capturats. Totes aquestes mostres permeten al Departament de Medi Ambient continuar coneixent l’estat sanitari de la cabana d’isards al Principat.\nCatalunya comenca els tractaments aeris per al control de la processionària del pi


The London X-perience: Els peixos anglesos es mosseguen tots la cua\nEl company de pis està experimentant l'absurditat de la burocràcia anglesa. Quan jo li explicava les meves aventures a l'hora de matricular-me i obtenir el meu carnet d'estudiant, gairebé no s'ho creia, perquè a ell les coses li havien anat força fluïdes. Però... sempre hi ha un primer cop per a tot.\nFa dues setmanes va anar a una botiga de mòbils i va dir que volia donar d'alta un contracte. Li van demanar un compte bancari, i com que encara no en tenia cap, va anar a un banc (dels més grans d'aquí, seria, per fer-vos una idea, com anar a La Caixa) i va donar d'alta un compte i una targeta de dèbit. Li van dir que trigaria un parell de dies a rebre la targeta i el pin per correu. Amb el contracte del compte bancari va tornar a la botiga de mòbils. Allà el va atendre una altra persona, evidentment, i li va dir que necessitava la targeta i el pin per poder-se donar d'alta un contracte de mòbil. Molt bé, tan sols calia esperar.\nI va esperar.\nUna setmana després, tenia a les seves mans 2 targetes (per un error del banc, sembla ser), però cap pin. Amb les dues targetes va anar al banc per demanar el pin, i allà li van dir que no podien ajudar-lo, que l'emissió del pin no depèn de l'oficina, que és un tràmit centralitzat, que li arribaria per correu, i que calia que esperés. Això, o tornar-lo a demanar, però és clar, corria el risc que si arribava el primer pin, no fos vàlid perquè quedava anul·lat per l'emissió del segon.\nPer tant, va esperar.\nAvui li ha arribat una carta que tenia tota la pinta de contenir un pin. Li he enviat un e-mail: "¡¡Ja tens aquí el pin!!" Tot content ha tornat correns de la facultat i se n'ha anat, amb el pin, cap a la botiga de mòbils. Però el pin no ha funcionat. Ha anat cap al banc, on li han dit que el pin que ha rebut no és el de la targeta, sinó el d'accés a Internet. I per acabar-ho de fer absurd del tot, li han dit que com que fa dues setmanes que té un compte obert i no hi ha fet cap operació, li tancaran el compte. Ell s'ha mossegat la llengua (els americans sempre estan amb el "fuck" a la boca) i li ha dit al del banc que no podia fer cap moviment si no li donaven el pin, per tant, no era pas culpa seva que el compte no tingués moviments. ¿Resposta dels del banc? Premi per qui l'encerti.\nPublicat per llenguaddicta a 20:26


El director general de Comerç s'uneix a la reivindicació per un finançament just a la Comunitat Valenciana\nEl director general de Comerç, Natxo Costa, visita Villena costat de la coportaveu de Compromís per unir-se a la reivindicació per un finançament just de la nostra comunitat autònoma organitzat el proper dissabte 18 de novembre a València.\nL'Alcalde de Villena, Francisco Javier Esquembre, juntament amb la regidora de Desenvolupament Econòmic, Esther Esquembre han rebut este matí la visita de el director general de Comerç, Natxo Costa, de la coportaveu de Compromís, Águeda Micó i de l'alcalde de la Font de la Figuera, Vicent Muñoz. Els cinc han mantingut una reunió de treball en Alcaldia.\nDurant esta trobada de treball dels edils municipals han comentat les necessitats de la ciutat en diverses àrees. En este sentit s'ha explicat als governants autonòmics la intenció de la millora de l'àrea comercial urbana, una mesura ben acollida per Costa qui personalment ha felicitat l'equip de govern ia la ciutadania pel guardó aconseguit de mans de l'Ministeri com Centre Comercial Obert.\nUn altre dels assumptes tractats ha estat el de transports on s'ha informat des de Villena de la necessitat de l'accés a l'estació d'Alta Velocitat des de l'autovia, així com de la millora de les rodalies. El tema de el soterrament de les vies al seu pas de casc urbà ha estat un altre dels temes exposats sobre la taula. Esta trobada ha servit per estrènyer llaços entre el govern de la Generalitat i la ciutat de Villena.\nTant Costa com Micó han coincidit amb l'equip de govern local en la necessitat de donar suport a la manifestació convocada el proper dissabte 18 de novembre a València. Allà s'exigirà a el govern central un finançament més just cap a la Comunitat Valenciana, la qual pateix una infrafinançament clamorosa durant les últimes dècades, en comparació amb altres regions del nostre país. Este any cada valencià i valenciana rep 237 euros menys que la mitjana de l'estat espanyol des del govern de la nació i fins 839 euros menys per persona que l'autonomia millor finançada.\nEstes xifres suposen entre un 10% i un 29% menys de recursos que es destinen en els pressupostos generals de l'Estat a la Comunitat Valenciana. La manifestació té lloc el dissabte 18 de novembre a la tarda a València on s'espera que milers de persones, partits polítics, sindicats i col·lectius empresarials surtin al carrer per reclamar un finançament més just per a la nostra regió.


Les obres de protecció del Delta, pendents dos anys després del Glòria | Diari de Tarragona\nLa Taula de Consens reclama que s’executi sense més retards l’obra d’aportació de sorres als punts més fràgils\n21/01/2022 18:52 | Actualizado a 22/01/2022 08:55\nLa barra del Trabucador sota l’aigua, durant el temporal Glòria de fa dos anys. foto: joan revillas\nEs compleixen dos anys des que el devastador temporal Glòria va posar de relleu la màxima fragilitat del delta de l’Ebre davant el canvi climàtic, amb una invasió mai vista del mar que va esborrar temporalment la barra del Trabucador i va deixar sota l’aigua milers d’hectàrees. I més enllà d’obres puntuals d’emergència, la feina ingent que cal per protegir-lo encara està tota per fer.\nLa Taula de Consens pel Delta, formada pels ajuntaments i les comunitats de regants de la zona, alerta que no es pot perdre més temps. Mentre s’acaba de donar forma al Pla de protecció del delta de l’Ebre, que ultima el Ministeri per a la Transició Ecològica, demanen que Costes comenci a executar, sense més dilació, l’obra d’emergència per aportar arena i reforçar els punts més fràgils: el Trabucador, el litoral de l’illa de Buda i el front nord (zona de la Marquesa). Una aportació de 330.000 metres cúbics de sorra que, tal i com ja ha explicat el Diari, estava prevista inicialment per la passada tardor però que s’ha hagut de posposar per qüestions administratives i desavinences entre l’Estat i la Generalitat en la seva tramitació (el govern català va demanar una declaració d’impacte ambiental simplificada de les obres que des del Ministeri s’entenia que no era preceptiva).\nSegons detallen al Diari fonts de Costes de l’Estat, el projecte es troba actualment a la darrera fase de la tramitació ambiental i tot seguit es contractarà l’obra. El problema radica en què els treballs s’hauran d’aturar a partir de l’1 de març, segons ha determinat el Parc Natural del Delta per l’inici del període de nidificació de les aus. Així, no està clar que en un període tan curt es puguin executar totes les obres, s’hagi d’optar per només una part o s’hagin de posposar totes fins a la tardor, amb l’amenaça que suposen possibles nous temporals marítims en els pròxims mesos.\nRafa Sánchez, director tècnic de la Taula de Consens, remarca que aquesta obra és vital a curt termini, mentre cal anar avançant en accions a mitjà i llarg termini.\nDes de la Taula valoren alguns canvis que s’han donat arran del Glòria, com una major coordinació entre l’Estat i la Generalitat (els tècnics duen a terme reunions periòdiques) i la voluntat d’actuar de les dues administracions, però lamenten que tot va massa lent i que el Delta no pot esperar més.\nPel que fa al Pla de protecció del Delta que prepara el Ministeri, properament hi ha prevista una nova reunió amb la Taula de Consens perquè el territori hi face aportacions. «Valorem positivament que hi hagi un pla d’actuació, tot i que el contingut no sigui el que considerem millor i que costi molt que es tinguen en compte les propostes del territori», comenta Sánchez.\nUn dels principals cavalls de batalla de la Taula és mantenir l’actual fesomia del Delta, no deixar perdre ni un pam més de terreny. Una opció que sembla que des de Madrid no contemplen, però que el territori veu factible si s’actua de forma coordinada, amb accions a curt, mitjà i llarg termini: «mobilització d’arenes, aportació de sediments que actualment queden encallats als embassaments o camins de guarda a l’interior de les badies, entre d’altres», detalla el director tècnic.\nLa voluntat és que el document d’actuació definitiu quedi tancat durant aquest primer trimestre del 2022.\nDes de la Taula també demanen a la Generalitat que actuï en marc de les seves competències i amb pressupost suficient, amb la redacció d’un pla de gestió de la Xarxa Natura 2000 o de protecció de certes espècies en perill, «que garantiria les actuacions necessàries per mantenir els hàbitats», detalla Sánchez. La Generalitat va presentar també recentment un projecte per consolidar els marges de les llacunes i que un augment del nivell del mar no afecti així als camps d’arròs propers.\nMentrestant, però, qualsevol nou temporal, per petit que sigue, suposa un sobresalt per als habitants de la zona, que volen seguir vivint a la terra on van nàixer.


L'ESTAND I GEORGE CLOONEY\nL’Estand, el programa de les fires, que emet setmanalment Onda Rambla -Cadena Punto Radio (dissabtes a les 12.05) , envia cada setmana un e-mail original i divertit a la gent de les fires de Catalunya perquè sàpiguen de què va el programa, perquè coneguin, en definitiva, els seus continguts. Els destinataris són tots aquells que es mouen en l’entorn de les fires: tècnics de fires, caps de comunicació, directors, regidors, proveïdors firals...\nHem aconseguit que aquest e-mail sigui una prolongació del programa i tingui el seu mateix esperit.\nEn aquesta línia, hem fet una felicitació nadalenca diferent que sembla ha estat ben rebuda per la gent de les fires...Bon Nadal a tots!\nLa felicitació de L'Estand\nT’agradi o no t’agradi el futbol, Pep Guardiola és un exemple. I siguis o no del Barça, Guardiola és un exemple. És un exemple de talent, de passió per a la feina, d’intensitat, d’ambició positiva, d’esforç, de treball en equip, de motivació... Guardiola és un autèntic crack. Aquest noiet de Santpedor que ha guanyat 6 títols a l’any 2009 (tots els que podia guanyar) ha fet història amb un equip amb molt talent i molt motivat. I pensar que no havia entrenat mai a un equip de primera! Amb gent feta a la Masia. Amb gent de Terrassa, de La Pobla de Segur, de Ciutat Badia, de L’Hospitalet ...i de Rosario...i de Fuentealbilla... No m’estranya que a les escoles de negocis el posin com a model de gestor fantàstic de recursos humans.\nEl meu amic Miquel Àngel Violán, periodista i formador, ha preparat un llibre sobre Guardiola que ja és a punt de ser publicat. Vaig assistir a Esade a una brillant conferència de Miquel Àngel Violán sobre Guardiola i els seus valors. A més a més m’ha encarregat un dels tres pròlegs del seu llibre, ai caram. Ah, i Guardiola és humanitat: molt tendre la imatge plorant a Abu Dhabi, després de la final del Campionat Mundial de Clubs .\nGuardiola i el seu Barça- Foto El Mundo Deportivo\nLES VOLTES DE JORDI COLOMINAS DE FIRA TÀRREGA\nJordi Colominas, director artístic de la Fira del Teatre al Carrer de Tàrrega, em va explicar fa unes setmanes que li van proposar el càrrec per telèfon, quan circulava en cotxe per la Plaça Espanya de Barcelona, fa uns quatre anys.\nEl seu interlocutor li va dir que aturés el cotxe, que li ha anava a fer una proposta important. Jordi Colominas, enlloc d'aturar el cotxe, va començar a donar voltes amb el cotxe com un boig per la Plaça Espanya, atabalat per l'emoció del moment. Una proposta tan rodona com la Plaça.\nM'ho va explicar a L'Estand, el programa de les fires que presento a Onda Rambla-Cadena Punto Ràdio.\nA Jordi Colominas, el conec dels seus temps amb Comediants i d'una exposició de Comediants al Museu de Joguets i Autòmats de Verdú. Xarli Diego Comunicació va promocionar-la per encàrrec del meu amic Manel Mayoral i la seva família.\nJordi Colominas, director artístic de la Fira del Teatre al Carrer de Tàrrega


L’augment dels preus podria alentir la creació de llocs de treball durant l’any que ve\n3 min. Barcelona 21/08/2017 23:11\n651x366 Un treballador manipulant una cadena de muntatge en una pime d’alimentació catalana. / CRISTINA CALDERER Un treballador manipulant una cadena de muntatge en una pime d’alimentació catalana. / CRISTINA CALDERER\nSet de cada deu llocs de treball nous creats durant el segon trimestre de l’any a Espanya van ser en una pime. Les petites i mitjanes empreses van tornar a encapçalar el rànquing de creació d’ocupació: entre abril i juny van arribar a tenir un total de més de 9,7 milions d’afiliats, segons un estudi de la patronal Cepyme i la companyia Randstad.\nLes empreses que van crear més ocupació són les petites -és a dir, les que tenen entre 10 i 49 treballadors- i estan vinculades a l’activitat turística (allotjament, restauració i serveis recreatius). Han creat 160.000 llocs nous respecte al segon trimestre de l’any anterior, i ja donen feina a 3,4 milions de persones. Aquesta xifra representa el 25% del total d’afiliats.\nEl segon motor de creixement són les microempreses, és a dir, les que tenen menys de 10 treballadors. Les que centren la seva activitat en els sectors anteriors, al comerç minorista i també les que es dediquen a la construcció han creat més de 60.000 llocs de treball més que en el segon trimestre de l’any passat: ara mantenen ocupades gairebé 3,3 milions de persones, el 24% del total.\nEn canvi, les empreses d’una mida mitjana i gran han fet aportacions més petites al creixement de la nova ocupació. Segons l’informe, l’empenta que han suposat els serveis d’allotjament ha quedat contrarestada per la reducció en el sector de l’educació, que ha perdut treballadors a causa del final del curs escolar.\nTot i això, les empreses mitjanes han creat 132.000 llocs de treball nous respecte a fa un any i ocupen 3 milions de persones, fet que representa el 22% del total de llocs de treball.La patronal de la petita i mitjana empresa a Espanya valora “positivament la tendència tant de la trajectòria econòmica com del mercat de treball”.\nL’informe, però, també evidencia una certa moderació o alentiment d’aquest creixement d’ocupació per a l’any que ve. El fet és que, segons aquestes mateixes previsions, els preus seguiran pujant l’any que ve i això podria fer baixar de nou el consum. Amb menys demanda, les empreses podrien optar per ser més restrictives alhora de contractar personal, fet que, segons l’estudi de Cepyme i Randstad podria tenir efectes tant en el creixement de l’ocupació, que serà menys intens, com en la taxa d’atur.\nLes empreses que més notaran aquest alentiment són les mitjanes i les relacionades amb el sector de la construcció, que segons aquest informe, tornarà a reduir la seva activitat. Per contra, les activitats que més dinamitzaran el mercat l’any que ve són les relacionades amb la restauració, la consultoria, la informàtica i les telecomunicacions.\nTot i l’alentiment previst per a l’any que ve, el repunt en el creixement del mercat de treball ha fet que també apareguin velles plagues, com la de l’accidentalitat. El sindicat UGT alerta que la sinistralitat laboral a Espanya ha augmentat gairebé un 3% durant la primera meitat de l’any: s’han registrat un total de 657.169 accidents, 17.765 més que durant el primer semestre del 2016. Uns accidents que han suposat la mort de 300 treballadors fins ara a tot l’Estat.


Estàs aquí: inici / notícies / cursos wushu grans mestres\nCursos Wushu Grans mestres\nDurant els dies 22 al 24 d'abril, el nostre país ha estat el protagonista d'un gran esdeveniment per a les Arts Marcials Xineses, a nivell internacional. El Gran Mestre WANG QI, 9a generació de l'estil "SAN HUANG PAO CHUI" (Puny de canó dels 3 emperadors), i el Gran Mestre NIRUNHUA, 6a generació de l'estil "BAGUA" (Pakua), han triat Andorra com a escenari per a la transmissió de llur ancestral coneixement, en el que ha estat el primer event - fora de Xina - protagonitzat pels guardians de 2 dels estils de Kung-fu més característics del nord de Xina.\n"SAN HUANG PAO CHUI" (Puny de canó del 3 emperadors), conegut com "el Kung-fu dels guardaespatlles de Peking", és l'estil de Kung-fu que s'identifica com autòcton de la capital del País del Centre (Beiiging); és de fet el Kung-fu de Beiiging.\nEls Grans Mestres, ens han meravellat amb una excel·lent demostració d'habilitat i de capacitat marcial, pròpia de la saviesa que els honora. Tanmateix, hem rebut una gran lliçó d'alta generositat i d'afecte, a l'hora de lliurar aquest elevat coneixement als assistents que han tingut el privilegi de participar en el seminari impartit aquest cap de setmana, al Poliesportiu d'Encamp; evidenciant, una vegada més, la grandària de la família marcial que representen.\nCoincidint amb aquest gran esdeveniment pel Kung-fu andorrà, s'ha presentat per a tot el món, el llibre "PUÑO DE CAÑON DE LOS 3 EMPERADORES" - "El Kung-fu de los guardaespaldas de Peking". Primer llibre escrit en llengua occidental (castellà) publicat sobre aquest antic estil de Kung-fu. Tanmateix, durant els actes de presentació del llibre, la Federació Andorrana de Wushu i Kung-fu, ha nomenat als mestres citats "MEMBRES D'HONOR", en un acte que ha estat carregat de moments molt emotius, i d'una gran germanor marcial.


El Consorci del Ter licita diferents treballs del projecte "Actuacions de conservació i gestió de l'ús públic als espais en custòdia fluvial de Riberes del Baix Ter 2020" - Consorci del Ter\nPortada > Actualitat > Notícies > El Consorci del Ter licita diferents treballs del projecte "Actuacions de conservació i gestió de l'ús públic als espais en custòdia fluvial de Riberes del Baix Ter 2020"\nEl Consorci del Ter licita diferents treballs del projecte "Actuacions de conservació i gestió de l'ús públic als espais en custòdia fluvial de Riberes del Baix Ter 2020"\nEls treballs es fiançaran amb una subvenció de la Diputació de Girona\nEl Consorci del Ter ha licitat diferents treballs del projecte "Actuacions de conservació i gestió de l'ús públic als espais en custòdia fluvial de Riberes del Baix Ter 2020" redactat pels serveis tècnics de l'organisme i que ha rebut finançament per part de la Diputació de Girona. La proposta se centra en els espais en custòdia del Ter de Riberes del Baix Ter i en la gestió a desenvolupar adaptant-la als canvis d’ençà la riuada del gener d’aquest any amb el pas del Gloria. Aquesta riuada ha provocat afectacions diverses en els hàbitats del riu Ter i també desperfectes en la xarxa d’itineraris. L’objectiu és la millora i conservació dels hàbitats i les poblacions faunístiques d’aquest tram de riu tot incidint en ús públic racional i sostenible que permeti acostar a la població al riu i descobrir-ne els seus valors naturals.\nEls espais on s'actuarà són a les ribes del Ter entre Bescanó i Sant Gregori (tram des de Bonmatí fins a la confluència amb la Llémena), a l’illa de la Pilastra a Bescanó, al Pla d’en Xuncla a Sarrià de Ter, a l’illa i els Planters a Colomers i Foixà i a l’illa d’Avall a Jafre. Es faran dos tipus d’actuacions; unes dirigides a la conservació i millora directa dels hàbitats i espècies, i les altres de conservació indirecta a través de l’ordenació i regulació de l’ús públic.\nLes actuacions es van dividir en quatre lots:\n- El Lot 1, treballs de reserva del tercer sector, ha estat adjudicat a E.I. BROT Serveis Integrals de Jardineria.\n- El Lot 2, treballs especialitzats de control de fauna, ha estat adjudicat a Sorelló, Estudis al medi aquàtic SL.\n- El Lot 3, moviments de terres per a millora d'hàbitats de la tortuga d'estany i amfibis, ha quedat desert i s'està buscant una empresa que pugui dur a terme les tasques.\n- El Lot 4, elements d'ús públics: aguait, pantalla i cartellera, ha estat adjudicat a Fitor Forestal, SLU.


Connecta't a la lectura » 365 solucions per a reduir la teva empremta de carboni\n365 solucions per a reduir la teva empremta de carboni\nby miolpe on 3, desembre, 2012\nUna vesprada em vingueren a fer una enquesta sobre els meus coneixements a raó de l’impacte que li suposaven les meves tasques diàries al medi ambient. Sempre he pensat que sóc prou conscient del que significa respectar el medi ambient i tracte de ser conseqüent amb el meu entorn i respectar-lo en la mesura que sé. No obstant, també pense que les meves petites accions a casa no serveixen de massa si no hi ha una bona dosi d’entusiasme per l’ecologia per part d’institucions oficials o que l’aigua que jo puga estalviar a casa és insignificant amb la que es malbarata a les grans superfícies industrials. Però tota pedra fa paret, així que des que recorde em sé la Regla de les R i d’altres que aplique i explique a la mare. Aquest estiu, a més, em vaig trobar amb un article amb una sèrie de consells i recomanacions per a reduir l’esmentada i coneguda Empremta de Carboni – de la qual pots ampliar la teva informació ací i ací – quan, sorpresa! A la biblioteca que hi ha gairebé de tot, vaig localitzar la font. N’hi ha d’interessants, i n’hi ha d’inaplicables amb el tipus de construccions a les quals acostumem a viure, però en si és un llibret d’on podràs treure diferents idees ja clàssiques com ara dutxar-te en lloc de banyar-te, reduir el volum d’aigua a la cisterna del bany, portar bossa pròpia en fer la compra o no fer-la amb gana i altres de nova incorporació com reduir embalatges i envasos, comprar sense intermediaris i a ser possible productes locals i de temporada.\nDels consells més curiosos, per a mi, són fer servir panells reflectants rere els radiadors per projectar el calor cap endavant de l’habitació o mantenir en ordre la nevera i el congelador per tal que estiguen oberts el temps imprescindible. Al fil de l’ordre al frigorífic, em permet enllaçar -ja que estic- aquesta altra idea per congelar el brou.


L'últim entrenament de portes obertes al Miniestadi reuneix uns 11.000 aficionats - Regió7 :: El Diari de la Catalunya Central\nL'últim entrenament de portes obertes al Miniestadi reuneix uns 11.000 aficionats\nEls jugadors barcelonistes es van preparar amb la baixa de Busquets Les integrants de l'equip femení també van fer la visita als hospitals\nLes grades del recinte es van omplir, ahir al matí fc barcelona\nLes grades del recinte es van omplir, ahir al matí\nMessi, Suárez, Losada i Torrejón amb infants\nUn total d'11.052 aficionats van assistir ahir al matí a l'entrenament de portes obertes que el Barça du a terme cada any al Miniestadi amb motiu de les festes nadalenques i que permet als seguidors blaugrana gaudir de prop dels seus ídols. Aquest ha de ser el darrer any en què l'acte té lloc en aquesta instal·lació, abans que entri en funcionament el nou estadi Johan Cruyff a la Ciutat Esportiva i el Mini sigui derruït per comença-hi a construir l'Espai Barça i el nou Palau Blaugrana.\nEn l'entrenament d'ahir no hi van poder participar els lesionats Samuel Umtiti, Thomas Vermaelen i Rafinha Alcántara, i tampoc Sergio Busquets, amb malestar general i vòmits, segons va informar el club. Per aquest motiu, Ernesto Valverde va comptar amb tres jugadors del filial, Iñaki Peña, Juan Miranda i Riqui Puig.\nLa jornada va estar presidida per pancartes de suport a Leo Messi, Luis Suárez i Jordi Alba, i també per gestos de complicitat cap als que ja no hi són, com ara Andrés Iniesta, del qual algun aficionat volia una samarreta. Els seguidors van poder gaudir de prop de rondos i de partidets d'entrenaments sense gaire exigència de part dels tècnics, abans de fotografiar-se amb els seus ídols o d'emportar-se a casa més d'un autògraf.\nUn dels capitans, Sergi Roberto, va explicar que «a tothom li agrada veure la cara de felicitat dels nens i com gaudeixen amb les seves famílies». Un dels més sorpresos era el brasiler Arthur Melo, que admetia que «mai no havia vist res semblant en un entrenament» com el d'ahir.\nDesprés de la sessió va ser el torn de les visites que els jugadors fan cada any a centres mèdics i hospitalaris de la ciutat i rodalies per tal de mostrar el suport a infants que aquests dies hi han d'estar ingressats. La novetat d'aquesta edició era que, a més dels jugadors i tècnics del primer equip i dels directius, també hi van anar les integrants de l'equip femení del Barça. Així, per exemple, a part de Messi i Luis Suárez, a l'Hospital de Barcelona també hi van anar les capitanes de la formació, Vicky Losada i Marta Torrejón. La resta de les dues plantilles també van ser a l'Hospital de Sant Joan de Déu, a la Vall d'Hebron, a l'Hospital de Sant Pau, a l'Hospital de Nens de Barcelona, a l'Universtari Germans Trias i Pujol, al Parc Taulí de Sabadell, al Cottolengo Padre Alegre i a la Casa Ronald McDonald. El primer equip masculí prepararà avui la visita de demà a la nit a Getafe.\nEl porter Cillessen, capità abans que Vermaelen.\nMés d'11.000 aficionats gaudeixen de l'entrenament del Barça al Miniestadi.\nMalcom entra a la convocatòria per Messi.


Notícies - La CUP insta Mercè Conesa a aclarir la dedicació real que té a la Diputació\nLa CUP insta Mercè Conesa a aclarir la dedicació real que té a la Diputació\nSeu de la Diputació a Barcelona / Foto: Òscar Giralt\nel 4/feb/15 Redacció Política PDF\nLa CUP demana a l'alcaldessa, Mercè Conesa, que aclareixi quin és el grau de dedicació real que presta a la Diputació de Barcelona com a vicepresidenta segona d'aquesta administració. Els independentistes es pregunten com pot declarar públicament que es dedica de 'manera exclusiva' a l'organisme supramunicipal quan al mateix temps és la màxima autoritat de l'Ajuntament. Conesa ha declinat fer declaracions, tot i la petició de Cugat.cat.\nEl posicionament de la CUP arriba després que un reportatge del mitjà 'Crític' posés al descobert que l'alcaldessa figura com a vicepresidenta segona de la Diputació de Barcelona 'amb dedicació exclusiva' i un sou proper als 97.000 euros. No és l'únic cas ja que hi ha 14 alcaldes que, al mateix temps, tenen responsabilitats de 'dedicació exclusiva' a l'ens supramunicipal.\nEl membre de la CUP Aniol Pros ha dit que l'alcaldessa hauria de triar entre dedicar-se exclusivament o bé a la Diputació o bé a Sant Cugat.\nO bé l'alcaldessa es dedica exclusivament a la Diputació o bé, com ella defensa, es dedica exclusivament a Sant Cugat.\nSegons la CUP, els partits fan servir la Diputació per finançar-se a través de subvencions i per col·locar excàrrecs públics o de partit en la seva estructura. Com a exemple d'aquesta situació, els independentistes posen el santcugatenc Salvador Gausa, l'exportaveu del PSC al ple municipal i treballador de la Diputació 'fitxat' per Conesa per coordinar Benestar Social, Salut Pública i Consum a l'òrgan supramunicipal.\nEn el comunicat, la CUP defensa que no es permeti la duplicitat de càrrecs, la limitació de mandats i de sous públics, i la supressió de les diputacions provincials com a alternativa a aquestes situacions.\nConesa veu possible compaginar càrrecs\nMercè Conesa ha declinat fer declaracions sobre el comunicat de la CUP. En una entrevista recent a Cugat.cat, Conesa va defensar la viabilitat de compaginar el càrrec d'alcaldessa, vicepresidenta de la Diputació i portaveu nacional de CDC. Pel que fa al sou, l'alcaldessa va renunciar a principis de mandat a les dietes de 24.000 euros anuals en concepte d'assistència a plens i reunions al consistori, l'única quantitat que rebia des de l'Ajuntament.


La Valldigna acollirà una marató amb catorze hores de música en català | L'Accent - Informació i comunicació popular dels Països Catalans\nEscrit per Redacció Barcelona Publicat el 17/08/2009\nEl Col·lectiu Ovidi Montllor (COM) ha organitzat pel proper dissabte 29 d’agost el COMcert, una proposta consistent en catorze hores ininterrompudes de música en català. L’esdeveniment tindrà lloc a la localitat de Benifairó de la Valldigna i comptarà amb l’actuació de més de vint solistes i grups del nostre territori.\nAquesta marató serà l’excusa per llançar la nova “Guia dels Músics i Cantants en Valencià” quatre anys després d’haver presentat la primera, la qual ha quedat desfasada pel gran volum de grups que s’han incorporat al projecte del COM.\nEn total, la nova guia recull 160 grups que empren el català com a llengua d’expressió en la seua música. Una xifra que ha duplicat la del 2005, quan es comptabilitzaven una vuitantena de bandes. El COM es troba, a hores d’ara, en una etapa de reorganització interna amb nova gent i noves propostes que aniran forjant-se durant els propers mesos.\nDe moment, la marató de Benifairó farà possible, per només 10 euros, la recepció dels concerts d’un munt de grups premiats a anteriors edicions dels Premis Ovidi. L’organització veu en aquesta iniciativa “una proposta necessària per tal de finançar les activitats del Col·lectiu davant l’inexistent suport del nostre govern i la continua discriminació que pateix la música en valencià per part de l’administració pública, qui a pesar de l’exponencial creixement tant de qualitat com de quantitat de les propostes musicals interpretades en valencià, ens menysprea i col·labora en crear un panorama musical cada cop més comercial i superflu”.\nLes actuacions començaran a partir de les 19 hores al Camp de Futbol Municipal amb la participació de Clara Andrés, Elíes, Eva Dénia, Miquel Gil, Òscar Briz, Pau Alabajos, Pep Gimeno “Botifarra”, Rafa Xambó, Remigi Palmero, Urbàlia Rurana i Verdcel. El jazz, el folk i la cançó d’autor donaran pas als ritmes més contundents, que es donaran cita a partir de les 23 hores amb les actuacions de 121 dB, Bakanal, Neuròtics, Orxata Sound System, Rapsodes i SI+NO. Per rematar la nit, alguns dels disc joqueis que participen en alguna d’aquestes formacions, oferiran els seus sets, com per exemple Biano Selektah, d’Orxata Sound System i Dr. Nitrofoska de Rapsodes, que convidaran a tothom a ballar a ritme de Drum&Bass i Techno.\nEl COMcert s’organitza amb la col·laboració de l’Ajuntament de Benifairó de la Valldigna. L’organització ja ha anunciat que es diposarà de zona d’acampada perquè els assistents puguen descansar en acabant el concert. El COM també compta amb l’ajuda de col·lectius comarcals que “ens estan ajudant a dur aquest projecte endavant: Valldigna som i serem, Nacionalistes de la Valldigna i el Casal Jaume 1er de la Valldigna/Safor”.\nCategoria: Activitats culturals Visualitzacions: 1256\nMoviments socials i entitats terrassenques denuncien la detenció de Soler\nTres espectacles i un segon manifest nacional


Cinema « Connectats a Sants-Montjuïc i a les Corts\nArxiu de la categoria ‘Cinema’\nCinema, General, Poble-sec\nEls alumnes del Poble-sec van al cinema\nEls alumnes de la professora Ivette del nivell E1 van assistir ahir a la 10a edició del festival de curtmetartges BCN Sports Film que es feia, entre d’altres espais, a l’Auditori de Sant Martí. Un total de 85 films es disputaven el títol de millor pel·lícula, que finalment va ser per al film Amine. La temàtica de les obres era al voltant de l’esport: natació sincronintzada, natació, patinatge, corfbol, motociclisme, etc. Una nova experiència amb els alumnes i una manera de promocionar el cinema en català.\nCinema, General, Hostafrancs\nCinema en català al Zumzeig\nDurant el mes de juliol i agost, el Cinema Zumzeig projecta cada dia, a les 18 h (els dissabtes a les 17 h) pel·lícules infantils doblades al català i adreçades a infants de 2 a 9 anys. Aquí podeu consultar l’agenda mensual del cinema.\nL’HIVERN I LA PRIMAVERA AL REGNE D’ESCAMPETA. Durada: 52′, a partir de 4 anys.\nLA PETITA ANNA I EL TIET LLARGARUT. Durada: 47′, a partir de 3 anys.\nLES MALIFETES DE L’EMIL. Durada: 63′, a partir de 5 anys.\nLABAN, EL PETIT FANTASMA. QUINA POR! Durada: 45′, a partir de 2 anys.\nSi voleu veure els tràiler feu clic a sobre del cartell de la pel·lícula.\nCinema Zumzeig : carrer Béjar, 53 (L3 – Metro Tarragona)- 08014 Barcelona. Tel. 932 509 140\nDurant el mes d’agost també projectaran una pel·lícula per a adults en VO en català, El camí més llarg per tornar a casa, dirigida per Sergi Pérez. Els passis seran: dissabte 01/08 a les 20.30 h, dimarts 04/08 a les 21.50 h, dijous 06/08 a les 19.30 h.\nCinema infantil en català a Hostafrancs\nEl cinema Zumzeig inicia un cicle de cinema infantil, tranquil i en català per a infants d’entre 2 i 9 anys. Les pel·lícules es projectaran durant els caps de setmana de febrer i març. El cinema Zumzeig és al barri d’Hostafrancs (c. Béjar, 53 <M>L3 Tarragona).\nEstrena dels films Boxtrolls i Les aventures del petit fantasma doblades en català.\nTràiler i fitxa de les pel·lícules:\nTrobareu més informació sobre cinema en català al web de la DGPL:\nEstrena dels films Coherence i Tip Top, en versió original subtitulada en català.\nTrobareu més informació sobre cinema en català al web de la Direcció General de Política Lingüística:\nEl documental del mes. Octubre 2014\nVictor Kossakovsky i 32 estudiants\nVO en català i en castellà\nCinemes on podreu veure aquesta pel·lícula. ⇒\nA Sants podreu veure aquesta pel·lícula a Zumzeig cine bistrot, c/ Béjar, 53 ⇒\nProperes estrenes del Documental del mes. ⇒\ncinema, documental del mes\nEl documental del mes. Agost-setembre 2014\nPrimera persona,Medi Ambient\nVO en finès subtitulada en català\nPetri té 26 anys i se sent completament perdut. Abandonat per la xicota, acorralat per una enorme hipoteca i amb una targeta de crèdit al límit, Petri sent que la seva vida està buida mentre el seu pis és ple de coses.\nHi ha alguna cosa que troba a faltar, així que decideix esbrinar què és el que realment li falta embarcant-se en un experiment amb tres regles: durant un any totes les seves pertinences materials estaran en un magatzem, només podrà recuperar-ne una cada dia i estarà prohibit comprar res de nou.\nNo us perdeu aquesta pàgina de la Generalitat on trobareu les estrenes de les pel·lícules en català.\nEl documental del mes. Juliol 2014\nZoran i els tigres del gol\nRegne Unit (2013)\nEl Sudan del Sud va independitzar-se el juliol de 2011, després d’haver viscut més de 50 anys de guerra civil. Tot i que les memòries d’un gran nombre de víctimes de la violència encara estan presents, la nova nació busca fer-se lloc dins el món del futbol formant el seu primer equip nacional. L’home que ha de dur a terme aquesta tasca és el serbi Zoran Djordjevic, un entrenador veterà, dinàmic i molt ambiciós. L’estil agressiu i fins i tot dictatorial de Zoran provoca conflictes amb la federació de futbol i diversos polítics. Mentre l’eufòria de la independència s’apaga, l’equip es troba afectat per les baralles internes, la malària i la crisi econòmica que també afecta al nou estat. El que segueix és una comicitat obscura i un retrat original del naixement d’una nació.\nCinema a la fresca al castell de Montjuïc\nArriba l’estiu i les ganes de gaudir del bon cinema a la fresca. Sala Montjuïc ofereix de nou cinema en versió original, música en viu, nits temàtiques i molt més. Del 6 de juliol al 8 d’agost – Estiu 2014 ⇒


Nou Assessors, la gestoria de Sitges ubicada al carrer Nou n. 11-13 , ofereix serveis d'assessorament en matèria:\nComptable: Confecció i preparació de balanços comptables, preparació de comptes anuals.\nFiscal: IVA, Impost de Societats, IRPF, tràmits amb l'Agència Tributària.\nLaboral: Càlcul de Nòmines, contractes, convenis, tràmits amb la Seguretat Social.\nCompta amb la col.laboració d'advocats oferint cobertura:\nCivil: Testaments, herències, divorcis, contractes de compravenda, arrendaments.\nPenal: Querelles, delictes contra la vida, integritat física i moral, intimitat i/o patrimoni.\nMercantil: Constitucions / dissolucions societats\nLaboral: Acomiadaments, ERTE, ERE.\nI amb la col.laboració d'altres professionals com:\nAgents d'assegurances: Responsabilitat Civil, assegurances mèdiques, immobles, ciberatacs, vehicles...\nServeis API: Compravenda i arrendaments d'immobles.\nMarketing digital: Estratègies i posicionament web i xarxes socials.


retornant després de l'huracà Harvey - Thirdlove blog - Fora De Línia\nTornant al rastre de l’huracà Harvey\nDes del dia que vaig fundar ThirdLove fa quatre anys, per a mi era extremadament important (i la resta del meu equip) dissenyar sostenidors no només per a les dones que es poden permetre el luxe de comprar-los, sinó per a totes les dones de tot arreu. Per fer-ho, sabia que havíem d’organitzar un programa de donacions a gran escala, on podríem donar els sostenidors a dones que ho necessitessin.\nAixí és com funciona: sostenidors provats a través del nostre Proveu-lo abans de comprar el programa gairebé no es porten i ens tornen amb etiquetes encara al tacte. Aquests sostenidors es classifiquen, s’enganxen i ja es poden donar. Com a resultat, des de 2013 hem donat sostenidors per valor de més de 2,5 milions de dòlars a diverses organitzacions benèfiques del país.\nPer què Houston\nTot i que la majoria de les nostres donacions trobem una llar a Califòrnia i altres estats de la costa oest, el meu equip i jo vam veure la devastació mentre l’huracà Harvey arrasava per Texas i altres parts del sud.\nSabíem que havíem de fer alguna cosa per ajudar a totes aquestes dones que ho perdien tot, inclòs el sostenidor i el conjunt de roba interior que solien arribar cada matí. No m’imagino no tenir elements essencials a la meva vida i creiem que aquestes dones tampoc no haurien d’haver de passar sense elles.\nEstic orgullós de dir que ThirdLove dona sostenidors i roba interior a dones que ho necessiten a tot arreu, però en particular a aquelles de Houston, Texas, que van ser afectades personalment per l’huracà Harvey. Durant les últimes setmanes, hem donat sostenidors i roba interior per valor de més de 175.000 dòlars a organitzacions benèfiques de la zona de Houston, incloses United Way de Houston , una organització compromesa amb la millora de la vida i la construcció de la comunitat.\nEn les properes setmanes, anirem a la recerca d’organitzacions benèfiques a Florida i les zones circumdants que van ser durament afectades per l’huracà Irma, de manera que també puguem donar suport a les dones d’aquestes comunitats. Teniu algun suggeriment d’organitzacions dignes a les quals voleu que donem? Fes-nos un tuit !


Grand Ayzek Hotel Ordu Turquia - Ofertes d'hotels amb els MILLORS DESCOMPTES EN LÍNIA\nVeure tots els 42 allotjaments a Ordu.\nCumhuriyet Mah. 1392 Sok. No:12, Ordu, Ordu, Turquia, 52000 - Veure al mapa\nMés informació sobre Grand Ayzek Hotel\nTant si es tracta d'un viatge de plaer com si és de negocis, Grand Ayzek Hotel és una elecció d'allotjament magnífica quan visiten Ordu. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGrand Ayzek Hotel també ofereix moltes instal.lacions per enriquir la seva estada a Ordu. L'hotel ofereix recepció 24 hores, magatzem d'equipatge, aparcacotxes, servei d'habitacions, transport hotel/aeroport per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com centre esportiu, sauna, massatge, parc infantil, jardí. Amb una localització ideal i amb comoditats imbatibles, Grand Ayzek Hotel no troba competidors en cap categoria.


IB3 | La Fiscalia sol·licita l’ingrés a presó de La Manada\nLa Fiscalia sol·licita l’ingrés a presó de La...\nPortada > societat > La Fiscalia sol·licita l’ingrés a presó de La Manada\nLa Fiscalia sol·licita l’ingrés a presó de La Manada\nHo demana després que el Tribunal Superior de Navarrar ratifiqués la condemna als cinc acusats de 9 anys de presó\nLa Fiscalia de Navarra ha sol·licitat l’ingrés a presó dels cinc membres de La Manada per assegurar el compliment de la condemna a 9 anys de presó que els ha estat imposada per un delicte continuat d’abús sexual, una vegada que el Tribunal Superior de Justícia de Navarra (TSJN) l’ha ratificada.\nLa Sala Civil i Penal del TSJN va confirmar dimecres la condemna de 9 anys de presó per un delicte continuat d’abús sexual amb prevalença imposada als cinc membres de La Manada, amb el vot particular de dos magistrats que entenen que hi va haver agressió sexual, és a dir, violació.\nUna vegada estudiada aquesta sentència, la Fiscalia de la Comunitat Foral ha comunicat avui divendres que ha presentat un escrit davant la Secció Segona de l’Audiència Provincial sol·licitant l’ingrés a la presó dels cinc condemnats i igualment la celebració de la corresponent compareixença.\nJustifica aquesta decisió en entendre, entre altres arguments, que “una vegada confirmada la condemna a 9 anys de presó, la no modificació dels anomenats fets provats pel TSJN en resoldre el recurs d’apel·lació i les especials característiques del recurs de cassació, fan necessari assegurar el compliment de la condemna” i evitar la “possibilitat que els penats se sostreguin a l’acció de la justícia, fent il·lusòria aquesta condemna”.\nAixí mateix comunica que presentarà un recurs de cassació davant el Tribunal Suprem en mantenir la seva consideració inicial que els fets són constitutius d’un delicte continuat d'”agressió sexual i no només d’abús sexual”, un criteri que ha mantingut en tot moment i que, segons remarca, ha estat també acollit en el vot particular manifestat per dos dels cinc magistrats.\nAquests dos magistrats, Joaquín Galve (president del TSJN) i Miguel Ángel Abárzuza (ponent), consideren, a diferència del criteri majoritari del tribunal, que és “procedent incardinar les conductes realitzades pels acusats en el delicte d’agressió sexual i no en el d’abús amb prevalença”. Sobre aquest tema sostenen que no s’està en presència d’una situació de consentiment de la víctima, viciat per l’actuació intimidatòria dels acusats, sinó que abans de res això la denunciant va reaccionar “d’una manera intuïtiva”.\nAl seu parer hi va haver intimidació i aquesta “va revestir un caràcter particularment degradant o vexatori, a la vista de la forma en la qual van ser realitzats els actes” i a més en el cas concorre l’agreujament aplicable quan els fets es cometen per l’actuació conjunta de dues o més persones.\nLa sentència, en la qual a diferència de la primera s’aprecia delicte contra la intimitat que podria incrementar les penes dels acusats en 2 anys i 10 mesos, serà recorreguda per totes les parts davant el Tribunal Suprem. Així ho han comunicat tant l’advocat de la víctima com les acusacions populars (Govern de Navarra i Ajuntament de Pamplona), com les defenses dels cinc acusats i ara la Fiscalia.\nLes acusacions i la Fiscalia discrepen amb la consideració d’abús sexual i sostenen que el que va succeir als Sanfermines de 2016 va ser una agressió sexual, una violació, mentre que la defensa dels acusats insisteixen que es van tractar de relacions sexuals consentides entre adults.


Oriac el Pilós\nComentaris tancats a NINGÚ NEIX ENSENYAT. Que faig si…?\nNINGÚ NEIX ENSENYAT. Que faig si…?\nAuthor: oriac | Filed under: General\nEn la nostra societat la capacitat d’aprenentatge és un valor, però tan important com la capacitat, que al cap i a la fi cadascú té la que pot, és l’actitud en relació als nostres coneixements.\nCada cop més persones comprenen que no ens hem d’avergonyir de tot allò que no sabem, i que és propi de persones intel·ligents poder-se qüestionar les coses, revisar aquelles impressions que fa temps vam donar per bones i que potser no eren del tot exactes.\nEn definitiva, és allò que ens diuen les àvies que ningú no neix ensenyat. Aplicant aquesta filosofia a la realitat de l’ús de la llengua catalana, aviat ens adonem que els qui estan fent cursos per millorar la seva competència en la llengua catalana no són pas els únics que tenen un aprenentatge a fer. Perquè no tots els aprenentatges, diguem-ho de passada, consisteixen a memoritzar i a fer exercicis. N’hi ha que afecten els hàbits o la manera de percebre i explicar la realitat quotidiana que ens envolta.\nA vegades és bo aturar-se, observar amb esperit crític, reflexionar i potser preguntar, demanar ajuda a algú que hi pugui entendre. Per això resulta molt útil un petit llibret que acaba d’editar la Plataforma per la Llengua amb el títol Què faig si…? Si teniu ocasió de llegir-lo, comprovareu que és una lectura que ocupa poca estona però que ens ajuda a revisar alguns tòpics molt estesos. Sabeu, per exemple, d’on ve la idea que respondre en català a una persona que s’expressa en castellà és de mala educació o si més no de poca cortesia?\nUs heu plantejat mai si us incomoda parlar en català a un castellanoparlant que us entén? Sou conscients que hi hagi algun tipus de conflicte psicològic que expliqui aquesta incomoditat? Us havíeu plantejat mai que parlar en català a una persona que fa poc que és entre nosaltres no és una manera de fer-li la guitza sinó una manera de donar-li la benvinguda i de facilitar-li la integració? La nostra vida quotidiana és plena de situacions que ens porten a triar alguna de les llengües que sabem.\nPotser no decidim el mateix davant d’un client que davant de l’Administració. Potser no sabem com actuar quan ens truca una companyia de telecomunicacions o alguna altra empresa i ens demana que responguem en castellà o quan un cambrer ens diu que fem la comanda en castellà perquè si no és així no ens pot atendre.\nSegurament el més senzill per a la comunicació és passar a la llengua de l’interlocutor, però no és el més responsable. I si el comercial ens diu que truca des de l’estranger, què canvia? Aquestes i moltes altres qüestions són les que ens planteja el llibre de la Plataforma per la Llengua.\nSón trenta-cinc punts en què es van desglossant diversos casos i situacions possibles. El llibre no diu res que no ens soni. Una lectura hàgil l’enllesteix aviat.\nTanmateix, és una excel·lent ocasió per reflexionar sobre la nostra actitud individual, per comprovar si els dubtes que hi llegim són també els nostres dubtes. D’altra banda, hi trobarem també algunes dades que segurament ens ajudaran a desempallegar-nos de certs prejudicis, com aquell que diu que parlem una llengua minoritària, sense adonar-nos que no considerem minoritàries llengües que tenen menys parlants únicament perquè corresponen a un Estat diferent.\nO com aquell altre que diu que a Catalunya es parlen dues llengües, i que evidentment no és cert perquè n’hi ha moltes més. Segurament heu sentit a parlar en alguna ocasió de la idea de deseducar-nos o reeducar-nos, i és que revisar aquestes idees preconcebudes ens fa créixer com a persones. Aquesta és una tasca que cadascú de nosaltres hem de fer personalment i que resulta especialment important en un país com el nostre on la qüestió de la llengua ha estat estretament relacionada amb la política. Encara avui estan força estesos els arguments ètnics i tel·lúrics a l’hora de defensar l’ús del català, quan en realitat hauria de ser una decisió personal que recollís la voluntat, els coneixements i altres factors.\nPerò aquesta no és l’única mostra de la incidència de les idees polítiques en les sociolingüístiques. En tenim un exemple més en la creença que la llengua castellana és perseguida a Catalunya, un missatge absolutament fals induït de manera interessada per alguns grups polítics que, assegurant que defensen els\ndrets dels castellanoparlants, en realitat els estan perjudicant perquè fomenten una confrontació que actua de fre en la progressiva integració lingüística.\nFa relativament poc, un polític de primera fila de l’Estat espanyol va fer unes declaracions en què assegurava que Catalunya no estava preparada per tenir un xarnego com a president de la Generalitat. Avui aquell xarnego és el nostre president, però el polític en qüestió no ha reconegut el seu error de percepció. Reconeguem que sobre la realitat sociolingüística d’aquest país encara tenim molt per aprendre i posem-nos a treballar sense prejudicis.\nComentaris tancats a Realment val la pena suar la cansalada per a aquesta gent?\nRealment val la pena suar la cansalada per a aquesta gent?\nFent cas de les indicacions per part de la casa reial espanyola (casa del rei Joan Carles de Borbó i Borbó), així com de la casa del príncep d'Astúries (Felip de borbó i Grècia) no anem a acarnissar-nos amb el desenllaç de la mort per sobredosi de pastilles de la germana de s.a .r. Letícia Ortiz Rocasolano. Només quatre dades d'interès per als contribuents:\n1.- la morta disposava de 8.500 euros mensuals, partida adjudicada en els p.g.i. secció 153.3.4.-casa real (apartat despeses compensatòries de la casa del príncep d'Astúries).\n2.- disposava d'un servei discret de vigilància (o contravigilància) compost per funcionaris adscrits al s. de seguretat de la casa reial (normalment, guàrdia civil) i això per quatre torns, és a dir, 12 funcionaris.\n3.- disposava de cotxe (no oficial) però amb xofer (adscrit al parc mòbil de la casa real) i amb titularitat per part de la casa reial (un citroën xantia).\n4.- disposava d'una altra partida complementària de 1.830 euros en concepte de dietes, de vestuari i locomoció per a assistència a esdeveniments oficials, com a tia en primer grau de l'hereu/a de la corona d'Espanya. Multipliquin, sumin o facin el que vulguin però no restin: mare de Letícia Ortiz, el seu pare, l'actual companya del seu pare, l'actual company de la seva mare, les seves germanes, els seus cònjuges o companys, els seus nebots, el seu avi matern i la seva àvia paterna, la seva ex…….. això només pel que concerneix la família Ortiz-Rocasolano … volen seguir ??? família marichalar, família urdangarin, família reial grega (a l'exili), família reial búlgara (a l'exili)… total, més de 45 milions d'euros / any.\nÉs clar que ens hem de posar a treballar tots com xinos!!!\nComentaris tancats a HOMOFÒBIA-LESBOFÒBIA.\n"La dignitat de la persona, els drets inviolables que els són inherents, el lliure desenvolupament de la personalitat, el respecte a la llei i als drets dels altres són fonaments de l’ordre polític i de la pau social i humana".\nHomofòbia: Aversió, odi, por, prejudici o discriminació contra homes o dones homosexuals, bisexuals i transsexuals, víctimes de delictes i agressions psíquiques (insults, amenaces) o agressions físiques (maltractaments, pallisses) de grups polítics d’extrema dreta. L’homofòbia, és doncs, un delicte.\nEn l’antiguitat (per exemple, entre els grecs, celtes, romans, xinesos i egipcis: civilitzacions clau en el desenvolupament de la nostra història com a col·lectiu humà) l’homosexualitat era només una manifestació més de la sexualitat del ser humà, sense qualificatiu ni especial rellevància. L'era moderna i el judeocristianisme va modificar aquesta situació, castigant-lo, censurant-lo i prohibint la seva expressió. Avui dia, en molts països del món l'homosexualitat segueix sent penalitzada o discriminada per la llei. D’aquest tipus de penalització, ja se’n pot anomenar delicte d’homofobia. Un objectiu de les organitzacions que lluiten pels drets dels gais i lesbianes és assolir que es reformin aquestes lleis discriminatòries i que s'aprovin altres que protegeixin explícitament la llibertat d'orientació i identitat sexual. No obstant això, adverteixen que les reformes legislatives per si soles no resoldran les situacions de discriminació i violència que pateixen moltes persones homosexuals, doncs es basen en una homofòbia generalitzada que no només opera a través de les lleis. L'homofòbia és un terme que descriu l'odi i rebuig a gais o lesbianes i cap a l'homosexualitat i el lesbianisme. Refereix a la por o a la negativa de persones, organitzacions, agències i/o governs a enfrontar la realitat i les especificitats que té aquest comportament sexual no heterosexual. L'homofòbia té un efecte directe, moltes vegades devastador, sobre la vida de les persones homosexuals. També obstaculitza la posada en pràctica d'estratègies d'educació, prevenció i sensibilització entorn de la diversitat sexual.\nEs pot afirmar, que la manifestació en contra del matrimoni homosexual demostra la deriva ideològica del PP cap a la dreta més retrògrada.\nLa secretària nacional de Política Social, Empar Pont considera que la mobilització del 18 de juny promoguda pel PP amb el suport de la Conferència Episcopal Española, Unió Democràtica de Catalunya i plataformes afins com e-cristians, va ser la demostració de la intolerància subtil que demostra la dreta política en uns moments en què l’Estat espanyol viu l’impuls de l’esquerra federal a la qual ERC dóna suport.\nA parer de Pont, "la Família sí importa" és un lema que busca la confusió i la polèmica ja que dóna a entendre el fet que de tipus de família només n’hi ha una: la "heterosexual tradicional". I ha afegit que "avui en dia, la societat avança, progressa i les societats lliures i justes que volem reconeixen els drets individuals donen la possibilitat de viure a cadascú amb llibertat i respecte".\nComentaris tancats a La nova etapa. La dona amb esperança.\nLa nova etapa. La dona amb esperança.\nEstà clar que des de fa uns vint o vint-i-cinc anys ençà, la lluita per la igualtat de drets de les dones, ha fet progressos notables. Però encara queda camí per recorre, i bastant costerut. No només a nivell administratiu, sino a nivell laboral i social. Sobretot a nivell social. Les dones, no deixen de ser una força important en l'abenç de la societat actual, i tampoc hem d'oblidar que les dones, són més nombroses que els homes (dada verificada). Aquest punt, demostra que la repressió, no està mai feta per la majoria, sino per la minoria. Una minoria social que fa més nosa que servei. No cal ser d'esquerres o de dretes per arribar a aquesta deducció, però el problema persisteix. I és aquí on hem de lluitar: lluitar per la consensació dels joves, fer-los entendre que és un perill públic maltractar. Que matar, agredir i violar a les dones no el farà sentir més "home". Ans el contrari. L'altre punt al que hem de lluitar (tan dones com homes) és en aconseguir ser durs en la persecució dels maltractadors, obligant-los a no malmetre la millor part de la societat. Perque, què passaria si aquesta gent també es sentis agredida? Segur que també reaccionarien. Però no podem jugar amb les mateixes armes que ells utilitzen. Hem d'obligar-los a deixar aquest mal vici, que és sens dubte, de mal gust. Hem de ser més intel·ligents que ells. I ho som. Mai és massa tard per lluitar. Però si tots ho tenim clar, ENDAVANT!\nPROU DISCRIMINACIÓ!! VIOLÈNCIA MASCLISTA = VIOLÈNCIA MESQUINA!! PER LA LLIBERTAT DE LA DONA, LLUITA PERMANENT!!\nLlengua catalana. Submissió catalana o Maragallada?\nCom era d'esperar, i ja feia massa que no passava un esdeveniment nacional com aquest, la família Maragall, inmersa en el món polític del sectarisme espanyolista del PSC, ha comès altre cop el que popularment es coneix com "Maragallada" com a Conseller d'Educació.\nQuina por em fa tindre aquest titella zapaterista al capdavant d'una conselleria tan important com la d'educació!! Saber que aquest intent de català espanyolista li sembla bé que s'incrementi l'ensenyament del castellà (idioma imposat per l'imperi borbònic) en comptes de fomentar el nostre propi idioma, l'orgull del nostre propi poble, part de la nostra cultura, LA NOSTRA EXPRESSIÓ EN PARAULES MAJÚSCULES, EL CATALÀ!!, venut per un plat de llenties, tal com va passar amb l'estatut retallat, retallat pel mateix partit que presideix actualment la conselleria d'educació.\nHi ha molta gent (massa pel meu gust) que es gronxa en l'ideal socialista, formant el que ells anomenen "l'Espanya plural", "l'Espanya plurinacional", filosofia de la qual (filosofia que interpreto des d'un punt de vista nacionalista i catalanista) desintegra més que integra aquesta Espanya plural i també la nostra Catalunya autònoma. M'explicaré: persegueixen un model de desició independent en cada regió autònoma, desvinculant del centralista sistema dels feixistes. Ara bé, cada regió autònoma està alhora centralitzada per un monopòli situat a Madrid i anomenat Parlament espanyol. No és coherent això!! o s'és independent o s'és centralista, però l'entremig no acaba de ser el sistema necessari pel nostre poble. Aquest model, aquest sistema el qual estan tan orgullosos els esmentats socialistes, manté en el cas de Catalunya, una llibertat de competències, com ara, és el cas de la competència en la llengua catalana, en la difusió i en l'aprenentatge dels nostres joves envers la llengua. I aquest tros de lluç, el que sustenta el titol de Conseller d'Educació, expressa la seva conformitat en acceptar una violació competencial, ja que el govern central (el feixista) vol afegir una hora més de llengua castellana, res, simplement per no oblidar qui mana aquí, oi que si, senyor Ernest? o hauria de ser honorable Conseller?\nAmb tot això vull fer entendre que els socialistes estan tallant el pastís per allà on volen. Per això demano al President de la Generalitat (també socialista), la DIMISIÓ DEL CONSELLER ERNEST MARAGALL. Per evitar que segueixi la farça lingüística.\nComentaris tancats a Homosexualitat en el món. Perseguits per ser diferent (part 2).\n1 febr. 2007\nHomosexualitat en el món. Perseguits per ser diferent (part 2).\nCertament, és normal que cadascú decideixi a qui estimar. A un li agradar una persona i al teu millor amic una altra de ben diferent. Aquest fet és el mateix que els hi passa a tota la gent que és gai, lesbiana, bisexual, heterosexual o transexual. Sigui quina sigui la tendència que decideix seguir, escullirà aquella persona que més li agradi.\nCinc tendències sexuals = Cinc maneres d'estimar = Una manera de respectar.\nL'única manera de respectar, és ser tolerant. Per molt extrany que sembli, per molt difícil que sigui tindre a una persona al costat que no és de la mateixa tendència sexual, el dret de decidir cadascú d'estimar a qui vol és inviolable. Per tant, res de repressió ni d'intolerancia.\nLa perillositat de les persones que són intolerants amb els colectius no heterosexuals, el seu problema recau en ells mateixos: la intoleracia no deixa de ser l'odi a una por, a una deslleial desertització cerebral del propi individuu, ja que no poseeix suficient informació per adonar-se'n de que no es cap mal l'homosexualitat, sino un bé, una riquesa social.\nEn la diversitat, recau la nostra manera de ser: posseim el dret de raonar, i per tant, d'equivocar-nos. Sereu capaços de recondoir la situació per crear una millora?\nHomosexualitat en el món. Perseguits per ser diferents.\nCert és que encara en l'actualitat poquíssims llocs gaudeixen de la llibertat de la diversitat sexual. Si analitzem la situació per les diferents parts del nostre món, a Amèrica és gradual la situació de nord a sud: a Canadà es permeten els matrimonis civils entre homosexuals. En aquest país les relacions sentimentals entre persones del mateix sexe, antigament estaven mal vistes i severament perseguides. Ara, com veiem, és el país més avançat d'Amèrica en aquesta matèria. El seu veí del sud, Estats Units, no reconeix els seus drets a aquesta part de la societat, tot i que hi ha l'excepció de l'Estat de Vermont que si es celebren unions pel civil amb valor legal. A Mèxic la gent comença a tindre en bona consideració aquesta part de la societat la qual està en augment cada dia, i tendeixen a desaparèixer les amenaces tan freqüents contra els homosexuals, bisexuals, lesbianes i transsexuals. De fet, Mèxic l'any 2002 va estat a punt de legalitzar l'adopció gai, però hagués fet falta una majoria absoluta que al final no va poder ser. A Europa, és on tot això està més avançat. Dinamarca és el primer de la llista. Ha estat el primer que ha legalitzat en tot el país el matrimoni i l'adopció per a homosexuals, des de la dècada dels 80. Alemanya ha elaborat una llei de parelles de fet, similar a la qual existeix en altres regions europees, en la qual es regulen en certa manera els drets per a gais i lesbianes. També permeten matrimoni i adopció Holanda, Suècia, Finlàndia, i Bèlgica (encara que sense adopció). Anglaterra ha estat un dels últims països a sumar-se al dret a l'adopció i a les unions civils, també es permet que els transsexuals es puguin casar, tanmateix, a Anglaterra, al igual que Rússia besar a algú del teu mateix sexe en públic és un delicte (una mica contradictori, si que ho és). I per últim, Espanya ha estat l'últim país el qual es permet l'unió civil de parelles gais i lesbianes.\nEn algun altre país, com per exemple, és el cas de Romania, estimar a algú del teu sexe et pot costar d'un a cinc anys de presó. És una dada curiosa el fet que el 1791 Napoleó descriminaliza l'homosexualitat, fet que ho ha estat il·legal fins a 1982.\nSi parlem d'Àfrica, hem de parlar d'il·legalitat i criminalitat de l'homosexualitat en la seva major part del territori. Només podem comparar a Sud-àfrica i alguns països del centre d’Àfrica amb Europa a causa de la similitud de la situació social amb l’homosexualitat. La veritat és que malgrat que no es veu amb bons ulls l'homosexualitat en aquest continent, en els últims anys les associacions de gais i lesbianes estan assolint canvis i millorant la situació. Això no treu que encara es donin casos de persecució policial contra homosexuals. La policia carrega a certs grups i els executa. En altres països del continent, hi ha hagut resolucions favorables al col·lectiu homosexual. Fets com aquest, demostren que a poc a poc el gran "armari Africà" comença a obrir-se. Però quant temps farà mancada perquè es tingui una situació més normal en aquest territori? No se sap, i de moment, encara caldrà suportar una pesada homofòbia. A gairebé tota Àsia, l'homosexualitat està sancionada. Segons les lleis islàmiques, mantenir relacions amb persones del mateix sexe costa aproximadament cent cops de fuet a aquells que romanen solters, i la lapidació per a les persones ja casades. Hi ha països, com Txetxena, que castiguen només als homes a qui acusen de sodomització gai (fer l'amor entre homes), però no imposen penes per a les lesbianes. A Malàcia, et pot costar passar vint anys a la presó, o si no, també existeix la flagel·lació. A Rússia s'han sotmès a nombroses lesbianes a tractaments psiquiàtrics forçats per a intentar guarir-les. Però han fracassat aquest tipus d'experiments. I poc després que això succeís, el 1992, l'OMS va eliminar l'homosexualitat de la seva llista de malalties, deixant-la simplement com una orientació sexual més.


Nosaltres - ServiGIP\nSERVIGIP GRUP neix de la mà de professionals amb una àmplia trajectòria en el camp de la promoció immobiliària a les comarques del Baix Empordà i del Gironès. Format per un equip humà amb una gran experiència professional, li assegurem un servei integral en totes aquelles àrees relacionades amb el sector immobiliari.\nCOMERCIALITZACIÓ D’HABITATGES - VENDA I LLOGUER - API/AICAT\nIntermediació en la compravenda i lloguer d’immobles, oferint una gestió personalitzada en tot el procés comercial i contractual.\nIntegrada per un equip jove i dinàmic d’arquitectes superiors i tècnics encarregats de realitzar qualsevol projecte d’obra nova, reforma o interiorisme, així com el Project Management. Tramitem cèdules d’habitabilitat, certificats energètics, càlcul de pressupostos, obtenció de llicència i control d’obres.\nSuport i acompanyament per tràmits burocràtics davant qualsevol administració. A més a més, ens encarreguem de la obtenció de llicències i regularitzacions urbanístiques.\nAdministrem la seva comunitat amb les millors garanties professionals i de rigor comptable. Els assistim en qualsevol matèria que es requereixi i gestionem personalment tràmits davant asseguradores i administracions.\nEns ocupem d’oferir i gestionar per mitjà de la pròpia web i dels principals portals de lloguer d’apartaments vacacionals internacionals la seva propietat per tal que pugui treure un rendiment econòmic molt interessant del seu immoble. Formalitzem tots els tràmits en nom seu, ens ocupem del manteniment i li abonem mensualment les liquidacions de lloguer.\nComptem amb personal especialitzat en netejes i manteniment d’habitatges particulars, apartaments de lloguer turístics, comunitats de propietaris, locals i comerços.\nDilluns a Divendres de 9:00 a 13:30 i de 16:00 a 19:00\nDissabte de 10:00 a 14:00 i de 16:00 a 19:00


El líder del PP, Pablo Casado, amb la portaveu de Cs al Congrés, Inés Arrimadas.\nMadrid / BarcelonaEl PP i Ciutadans avancen per presentar-se en coalició electoral al País Basc però no a Galícia. Després d'una reunió d'hora i mitja entre Pablo Casado i la portaveu de Cs al Congrés, Inés Arrimadas, els dos partits han arribat a un preacord per sumar a Euskadi, però els del partit taronja ho continuen supeditant a presentar-se en coalició a Galícia. Arrimadas ha anunciat que té la intenció de trucar al president gallec, Alberto Núñez Feijóo, per intentar desbloquejar un acord. En declaracions al Congrés, ha donat a entendre que és el principal problema per tirar endavant una coalició a Galícia que al PP ja veuen del tot descartada. Actualment Ciutadans no té representació parlamentària en cap de les dues comunitats.\nPP Cs Catalunya Euskadi Galícia


Barcelona rep el Sant Jordi 2021 amb parades de llibres i roses al carrer\nLlibreters i floristes poden muntar parades davant l'establiment des d'aquest dimecres, tot i que el mal temps ha fet que la majoria d'establiments venguin només a l'interior\nMarta de San Nicolás | Núria Llabina | dimecres, 21 d'abril del 2021, a les 21.30\nEl Sant Jordi 2021 ha arribat abans a Barcelona. Aquest any, entre les mesures per esponjar les compres de llibres i roses aprovades pel Procicat hi ha la de poder muntar parades fora, davant dels establiments, des de dos dies abans de la tradicional diada. Per això, llibreters i floristes treuen des d’aquest dimecres les taules al carrer i les podran mantenir fins al 23 d’abril. La pluja, però, ha deslluït una mica aquest primer dia i la majoria de comerços encara no han muntat les parades.\nEntre els qui per ara no han posat parada al carrer hi ha la Nollegiu de Poblenou i la del Clot, que a primera hora del matí ha decidit posposar el muntatge de les taules pel mal temps. També han desistit de fer-ho altres llibreries de la ciutat.\nEn canvi, la pluja no ha aixafat la guitarra a La Impossible que ja ha començat a vendre llibres al carrer amb un balanç molt positiu. “Per nosaltres és un encert poder estar tres dies al carrer, de muntar parada i que ens hagin facilitat estar davant de la llibreria”, explica l’Olga Federico, llibretera. De fet, aquí han desplegat una carpa per protegir els llibres de la pluja.\nDes de fa dies que les llibreries ja noten un augment de vendes i són molts els ciutadans que avancen les compres de llibres de Sant Jordi per evitar aglomeracions. “D’aquesta manera també puc mirar i remenar tranquil·la“, explica la Glòria, una veïna de l’Eixample que ha anat a La Impossible per enllestir els regals de Sant Jordi.\nUn Sant Jordi de carrer\nA banda, aquest divendres llibreters i floristes es repartiran en recintes a l’aire lliure, perimetrats i amb controls d’accés. Només amb professionals del ram (no entitats o associacions).\nOn hi haurà parades de llibres i roses per Sant Jordi 2021? | MAPA\nEn total seran 11 espais amb “petites fires” de Sant Jordi entre les 9 i les 20 h, per respectar el toc de queda. Els espais estan ubicats a la plaça Reial; en quatre trams del passeig de Gràcia (entre ronda Sant Pere i Aragó); al passeig de Lluís Companys; als Jardinets de Gràcia; a la plaça de la Vila (Gràcia); als Jardins de Centelles (darrere del Palau Macaya); a la plaça de la Universitat; a la plaça d’Orfila; a l’interior d’illa al carrer de Pallars, Llacuna i Pujades, a la plaça de Sarrià i plaça de Valdivia (les Corts).\nPunts de venda davant els locals\nEls dies 21 i 22 d’abril, tal com s’ha acordat amb el Procicat, les llibreries i les floristeries poden vendre també al carrer davant mateix del local o fins a 100 metres de distància de l’establiment. Aquestes parades no poden superar els 15 metres. També es poden comprar llibres a l’interior dels comerços, però amb un aforament màxim del 30 %.\nAquest any no es faran esmorzars d’escriptors o trobades multitudinàries amb els autors, com és tradició. Tanmateix, els escriptors podran fer la tradicional signatura de llibres, amb restriccions. Hi ha 31 espais de signatures a l’exterior de les llibreries i també es poden demanar firmes per “encàrrec” a les mateixes llibreries.\nUn Sant Jordi molt estudiat\nEl Gremi d’Editors, en col·laboració amb la Generalitat, va publicar finals de març la descripció de les mesures i protocols recomanats per a la diada. El Gremi de Llibreters també va pronosticar a principis de març que el 23 d’abril hi hauria Sant Jordi, i va elaborar un primer plec de mesures per poder gaudir amb seguretat d’aquesta data tan significativa.\nTorna el devorallibres de betevé\nRecordeu que fins al 23 d’abril, diada de Sant Jordi, també podeu entrar al web de betevé per participar i guanyar premis culturals des de casa amb el joc de la Barcelona literària.\n— llibreries — roses — Sant Jordi


Disc | January 2020\nProgrames per formatar discs durs\nBon dia. Sempre hi ha moltes preguntes sobre el funcionament del disc dur (o, com diuen HDD) (probablement una de les àrees més nombroses). Sovint prou com per resoldre un problema particular: el disc dur ha de ser formatat. I aquí es sobreposen algunes preguntes als altres: "I com?\nOn comprar discs durs externs barats per a un ordinador portàtil / ordinador?\nSalutacions a tots els lectors. Crec que molts (i especialment els que fan moltes imatges, que tenen una gran col·lecció de música i pel·lícules) ja han pensat en comprar un disc dur extern per a un ordinador portàtil (ordinador). A més, si el comparem amb un disc dur normal, un disc dur extern no només permet emmagatzemar informació, sinó també transferir-lo fàcilment d’una computadora a una altra, és convenient portar una caixa petita amb vosaltres en un viatge, etc.\nProves informàtiques: processador, targeta de vídeo, disc dur, memòria RAM. Top programes\nEn un dels articles anteriors, vam donar utilitats que ajudessin a obtenir informació sobre el maquinari i els programes instal·lats al vostre ordinador. Però, què passa si necessiteu provar i determinar la fiabilitat d’un dispositiu? Per fer-ho, hi ha utilitats especials que proven ràpidament l’ordinador, per exemple, un processador, i després us mostren un informe amb els seus indicadors reals (prova de memòria RAM).\nEls 10 millors programes per dur a terme la desfragmentació del disc dur\nPer millorar el rendiment de l’ordinador de tant en tant, cal restaurar l’ordre en els discs durs. Les utilitats de desfragmentació us permeten moure fitxers dins d’una partició de manera que els components d’un programa estiguin en ordre seqüencial. Tot això accelera l’ordinador. Contingut Programari desfragmentador de disc superior Defraggler Smart Defrag Auslogic Disk Defraggler Defraggler Smart Defrag Software Defrag Defraggler de disc Smart Desfragmentador de discs Smart Disk Defraggler Desfragmentador de discs intel·ligents Defraggler de discs intel·ligents Defraggler de disc intel·ligent Programari Smart Defrag\nCom eliminar la protecció d’escriptura des d’una unitat flash USB (unitat USB-flash, microSD, etc.)\nBon dia. Recentment, diversos usuaris em van acudir amb el mateix tipus de problema: en copiar informació a una unitat flash USB, es va produir un error, com el següent: "El disc està protegit contra escriptura. Traieu la protecció o utilitzeu un altre disc". Això pot passar per diversos motius i no existeix el mateix tipus de solució.\nCom instal·lar SSD en un ordinador portàtil\nHola Les unitats SSD són cada vegada més populars al mercat de components cada dia. Ben aviat, crec que es convertiran en una necessitat més que en un luxe (almenys alguns usuaris el consideren un luxe). Instal·lar un disc SSD en un ordinador portàtil ofereix diversos avantatges: la càrrega més ràpida del sistema operatiu Windows (el temps d’arrencada es redueix 4-5 vegades), la durada de la bateria del portàtil més llarga, la unitat SSD és més resistent als cops i sacsejades, el rascat desapareix (que de vegades passa en alguns models de disc dur. discs).\nEl disc dur s’atura: l’accés a l’ordinador es congela durant 1-3 segons i després funciona normalment\nBon dia per a tothom. Entre els frens i els frisos de l’ordinador, hi ha una característica desagradable associada als discs durs: treballeu amb el disc dur, durant un temps tot està bé, i després el tornareu a accedir (obriu la carpeta o llanceu una pel·lícula, joc) i l’ordinador es penja durant 1-2 segons . (En aquest moment, si escolteu, podeu escoltar com el disc dur comença a girar-se) i després d'un moment comença el fitxer que cerqueu ... Per cert, això passa sovint amb els discs durs quan hi ha diversos en el sistema: el sistema sol funcionar bé, però el segon disc sovint s’atura quan està inactiu.\nDiagnòstic i proves del disc dur. Els millors programes per treballar amb HDD\nBon dia. Disc dur: un dels maquinaris més valuosos de la PC. Sabent per endavant que alguna cosa no funciona bé, podeu transferir totes les dades a altres suports sense perdre res. Sovint, el disc dur es prova quan es compra un nou disc o quan apareixen diversos tipus de problemes: els fitxers es copien durant molt de temps, el PC es congela quan s'obre el disc (s'hi accedeix), alguns fitxers deixen de llegir i així successivament.\nFreus del disc dur (HDD), què fer?\nBon dia! Quan cau el rendiment de l’ordinador, molts usuaris primer de tot presten atenció al processador i la targeta de vídeo. Mentrestant, el disc dur té un impacte bastant gran en la velocitat del PC, i fins i tot diria que és important. Molt sovint, l'usuari aprèn que el disc dur és més lent (més endavant a l'article abbr.\nCom triar un disc dur extern?\nHola, estimats lectors del bloc pcpro100.info! Avui us diré com triar un disc dur extern per a l’ordinador, el portàtil o la tauleta. I escolliu el més adequat, segons les vostres necessitats, i perquè la compra funcioni durant molts anys. En aquest article, explicaré tots els matisos de l’elecció de discs durs externs, consideraré en detall els paràmetres que s’haurien de prestar atenció abans de comprar i, per descomptat, compilaré una valoració de fiabilitat per a vosaltres.\nSelecció d'una unitat SSD: paràmetres bàsics (volum, velocitat de lectura / escriptura, marca, etc.)\nHola Cada usuari vol que el seu ordinador funcioni més ràpidament. En part, la unitat SSD ajuda a fer front a aquesta tasca: no és estrany que la seva popularitat creixi ràpidament (per a aquells que no han treballat amb SSD, recomano provar-la, la velocitat és realment impressionant, Windows carrega "a l'instant".\nSeleccioneu un disc dur. Què hdd és més fiable, quina marca?\nBon dia. El disc dur (en endavant HDD) és una de les parts més importants de qualsevol ordinador o portàtil. Tots els fitxers d’usuari s’emmagatzemen al disc dur i, si falla, la recuperació de fitxers és bastant difícil i no sempre és factible. Per tant, triar un disc dur no és una tasca fàcil (fins i tot diria que no es pot prescindir d'una certa sort).\nEl disc dur es defineix com RAW, encara que va ser formatat. Què fer\nHola Així treballem amb un disc dur, funcionen i, de sobte, encenen l’ordinador i veieu la imatge en olis: el disc no està formatat, el sistema de fitxers RAW, no hi ha fitxers visibles i no podeu copiar res. Què fer en aquest cas (per cert, hi ha moltes preguntes d'aquest tipus i el tema d'aquest article neix)?\nCom connectar el disc dur de l’ordinador a l’ordinador portàtil (netbook)\nBon dia per a tothom. Una tasca molt típica: transferir un gran nombre de fitxers des del disc dur de l'ordinador al disc dur de l'ordinador portàtil (bé, o en general, només heu deixat el disc antic de l'ordinador i hi ha un desig d'utilitzar-lo per emmagatzemar diferents fitxers, de manera que, en general, en un disc dur portàtil menys capacitat) .\nQuina unitat SSD per a un ordinador és millor el 2018: els 10 primers\nLa velocitat d’una computadora personal està determinada per molts factors. El temps de resposta i la velocitat del sistema són responsabilitat del processador i de la memòria RAM, però la velocitat de moviment, lectura i escriptura de dades depèn del funcionament de l’emmagatzematge de fitxers. Durant molt de temps, el mercat va dominar els portadors de HDD clàssics, però ara estan substituint el SSD.\nQuè és el ping (ping) o per què dificulten els jocs de xarxa? Com baixar el ping\nBon moment! Crec que molts usuaris, especialment els aficionats als jocs d’ordinador a la xarxa (WOT, Counter Strike 1.6, WOW, etc.), van notar que, de vegades, la connexió deixa molt a desitjar: la resposta dels personatges del joc es retarda després de prémer el botó; la imatge a la pantalla pot retrocedir; De vegades el joc s’interromp, provocant un error.\nOptimitzem i accelerem: com netejar l’ordinador a Windows des de l’escombraries\nBon dia. Tant si l’usuari vulgui o no, tard o d'hora, qualsevol ordinador de Windows acumuli un gran nombre de fitxers temporals (memòria cau, historial del navegador, fitxers de registre, fitxers tmp, etc.). Això, el més sovint, els usuaris es diuen "escombraries". El PC comença a treballar més lentament amb el temps que abans: la velocitat d'obertura de les carpetes disminueix, de vegades es reflecteix durant 1-2 segons i el disc dur es converteix en menys espai lliure.\nCom comprovar el rendiment del disc dur, bedy (programa Victoria)?\nBona tarda A l’article d’avui vull tocar el cor de l’ordinador: el disc dur (per cert, moltes persones criden al processador un cor, però personalment no ho crec. Si el processador es crema, comproveu-ne un de nou i si el disc dur es crema, la informació no es pot restaurar en el 99% dels casos). Quan he de comprovar el rendiment i el sector dolent del disc dur?\nVida de disc SSD: avaluació. Com es pot saber quant de temps funcionarà el disc SSD?\nBon dia. El tema relacionat amb les unitats SSD (unitat d'estat sòlid - unitat d'estat sòlid), recentment, és bastant popular (aparentment afecta la gran demanda d'aquestes unitats). Per cert, el preu dels mateixos al llarg del temps (crec que aquesta vegada arribarà prou aviat) serà comparable al cost d'un disc dur normal (HDD).\nSi he de canviar a SSD, quina velocitat funciona. Comparació de SSD i HDD\nBon dia. Probablement, no hi ha cap usuari que no vulgui fer que el treball del seu ordinador (o portàtil) sigui més ràpid. I en aquest sentit, cada vegada són més els usuaris que comencen a prestar atenció a les unitats SSD (unitats d’estat sòlid), cosa que us permet accelerar gairebé qualsevol ordinador (almenys, així que diuen qualsevol publicitat relacionada amb aquest tipus d’unitat).